hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky tt ky ky ky ky ky ky ky ky ky ky ky ky ky ky ky ky ky ky ru ru ky ru ky ru ru ky ky ky ru ky ru ky ru ky ru ky ky ru ru ky ru ky ky ky ru ky so ky bg ky ru ky ky ru ru ru ru ru ky ru ru kk ky ru tt ky ky ru ky ru
"Фабула", 05.08.11 - 3-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ош менен Жалал-Абад шаарларын жана жабыр тарткан айылдарды калыбына келтирүү Деректирлиги 2010-жылы жана 2011-жылдын биринчи кварталындагы курулуш-монтаждоо ишинде чыгымдалган акчаны 41 миллион сомго ашыра жазышкан экен. Бул жөнүндө Эсеп палатасы билдирип жатат.
Аудиторлор ошондой эле, ал жерде иштегендердин айлык акысы 2010-жылы 3,6 миллион сомго, 2011-жылы 6,7 миллион сомго ашыкча болгонун да аныктаган.
Таза жүргөндөй дымагы бар Жантөрө Сатыбалдиевдин "былыгы" аны кай жерге чейин алып барар экен?
Калайык калк, Айкөл Манастан, залкар Чыңгыздан аянба
Манастын жана Ч.Айтматовдун эстелигин орнотууга учурда 10 миллион сомго жакын акча каражаты чогулду. Бул туурасында Кыргызстандын эгемендүүлүк күнүн жана Курманжан датканын 200 жылдык мааракесин өткөрүү боюнча түзүлгөн мамлекеттик дирекциясынын башчысы Султан Раев маалымдады. Манас менен Айтматовдордун эстеликтерин Эгемендүүлүк күнүнө карата - 31-августта ачууга аракеттер көрүлүүдө. Эстеликтерди орнотууга жалпы жонунан 28 млн сом керектелет. Анын 17 млн сому Манастын, ал эми 11 млн сому Ч.Айтматовдун эстелиги үчүн жумшалат.
Бүгүнкү күндө мамлекеттик ишмерлер жана карапайым жарандар, ири ишканалар өз чөнтөгүнөн чыккан акча каражаттарын беришип, демөөрчүлүк кылууда. Алардын айрымдарын атай кетсек: Премьер-министр Алмазбек Атамбаев - 1 млн. сом, Жогорку Кеңештин депутаты Өмүрбек Текебаев - 30 миң сом, Жогорку Кеңештин депутаты Равшан Сабиров - 25 миң сом, ошондой эле, кичи манасчылар, ОшМУнун окутуучусу А.Акаев жана жазуучу Бексултан Жакиев 1 миң сомдон 5 миң сомго чейин беришти. Ал эми ишканалардан болсо "Saima-Telecom" ААК - 10 миң сом, "Айыл-Банк" - 20 миң сом, "Халык Банк Кыргызстан" - 50 миң сом, "Шоро" - 500 миң сом, "Кыргызтелеком" - 100 миң сом, "Кумтор Оперейтинг Компани" - 4 млн 459 миң сом беришкен.
Айтмакчы, жыйындын жүрүшүндө С.Раевге журналисттер тарабынан "сиз бул эстеликтерди орнотууга өз эсебиңизден демөөрчүлүк көрсөтөсүзбү жана канча акча кошо аласыз?"- деген суроо берилип, ага "канча жетпей калса, калганын мен кошом", - деп жооп берип алып, анан анысын "тамаша болчу" деп чыкты. Тактап айтканда, Раевдин берешендигине ишене алышпаган журналисттер: "Бүгүнкү күндө 10 млн сом эле чогулуп, 18 млн сом жетпей жатыптыр, калганын бере аласызбы?", - деп айтышканда, "жок, мен тамашалап койдум, албетте, андай акча берүү - колумдан келбейт" - деп, кызарып кетти. Кейпи уялгандагысы го…
Бекназаров эми кайсы кызматка көз артат?..
Жогорку Соттун Конституциялык палатасына судьяларды шайлоо боюнча 3-августта Сотторду тандоо кеңешинин добуш берүүсү болуп, Конституциялык палатага 11 мүчө тандалып алынды. Алар: Абдугапаров Абибула, Айдарбекова Чынара, Курбанова Чынара, Мамыров Өмүрзак, Мусабекова Чынара, Нарынбекова Айсалкын, Өскөнбаев Эмил, Сабирова Ранахан, Сабирова Кундуз, Сооронкулова Клара, Чилдебаев Таштемир.
Ал эми Конституциялык палатага төрага болмокмун деп шымаланып турган Азимбек Бекназаров мүчөлүккө дагы өтпөй калды. Сотторду тандоо кеңеши Азикени сылык сыпаа "иттен чыгарып" коюшту. Сыягы, Бекназаров Садыр Жапаровдун алдынан өтүп койгондон намыстанган окшойт. Болбогондо көксөгөн мүдөөсүнө жетет беле ким билет. Кызыгы, эми кайсы кызматтын эшигин сагалайт болду экен…
Асанакунов кайрадан Ысык-Көл губернатору болуп дайындалды
Ысык-Көлдүн мурунку губернатору Мирбек Асанакунов кайрадан эски орду - губернаторлук кызматка дайындалды. Карапайым калктын эмес, бир ууч "Ата-Журт" партиясынын ана башчыларына гана кызмат кылып, тай-козусун көтөрүп чаап калган Нурдин Абдылдаев ээлеген кызматынан кетти. Мындай жагдайга Нурдин мырзанын эл менен тыгыз алгылыктуу иштей албаганы, "сени биз кызматка койгонбуз" дегендердин көзүн карап, алардын айтканынан чыга албаган мажүрөөлүгү себеп болду. Ушундан улам, Көлдүн эли өкмөт башчысынан мурунку губернатор Мирбек Асанакуновду кайрадан өз ордуна коюп берүү өтүнүчүн кайра-кайра келтирип туруп алышканы дагы өз таасирин тийгизди. Ал эми Асанакунов ишеним арткан элдин ишенич-үмүтүн актаарында шек жок.
Айтылуу демократ Топчубек Тургуналиев Нурлан Мотуевди кайсы бир гезитке сындап койгон экен, ага жини келген "көмүр королу" Топчукенин үйүнө чалып: "Мага эмне эле асыласың. Кыйын болсоң жолугуп сүйлөшөлү" - деп демитиптир. Нурлан мырзанын мындай мамилесин күтпөгөн Топчуке: "Жолугуп сүйлөшкөндө эмне майнап" - деп телефонду коюп салыптыр. Учурда Нурлан мырза Топчубектин сынына жооп жазмакчы болуп, шымаланып жүргөн кези экен. Сыягы, Мотуевди Топчуке катуу ызаланткан көрүнөт. Эми "көмүр королу" эмненин ичинен чыгар экен…
"Ар-Намыс" президенттикке Эмил Алиевди сунушташы мүмкүн
"Ар-Намыс" партиясы 13-августта президенттикке талапкерди аныктамай болуп турушат. Тилекке каршы, аталган партиянын "атасы" делген Кулов ажолукка ат салышуудан баш тарткандан кийин, партия ичинде татыктуу талапкер табылбай турат. Анын айынан "Ар-Намыстын" өткөн съездинде чыр чыгып, эки жаатка бөлүнүү болгон. Куловдун Акылбек Жапаровду партиянын атынан президенттикке түртүүгө жасаган аракети таш каап, партиянын мүчөлөрү "Ар-Намыстын" "атасынын" сөзүн укпай, моюн толгоп коюшкан. Ошондон соң, Акылбек мырза өз алдынча шайлоого барарын билдирип, аталган партиядан, Куловдон үмүтүн үзгөн. Эми бул жолку съездде "Ар-Намыс" партиясынан кимди президенттике көрсөтүшөт, али бүдөмүк. Бирок бизге жеткен маалыматтарга караганда, съездде аталган партиянын жетекчилеринин бири болгон Эмил Алиевдин талапкерлиги сунушталышы мүмкүн экен.
Кыргыз Республикасынын Премьер-министри Алмазбек Атамбаевдин Рамазан айынын башталышы менен Кыргызстандын жалпы мусулман калкын куттуктоосу
Урматтуу Кыргызстандын жалпы мусулман калкы!
Сиздерди Рамазан айыңыздар менен чын ыкласымдан куттуктайм! Эгемендиктин 20 жылдыгына туш келген Орозо айы ылайым жалпыбызга биримдикти, ынтымак-ырашкерликти, жергебизге бейпилчиликти жана молчулукту алып келсин. Ар бириңиздердин тилеген тилегиңиздерди Алла кабыл кылсын!
Диндин бийик касиеттерин көпчүлүгүбүз жакында эле тааный баштадык. Анын негизги парздарынын бири отуз күндүк орозо тутуу. Орозодо араздашкандар жарашып, жаман ойлордон арылып, жан дүйнөсүндөгү аруу-тазалыгын жакын адамдарына, санаалаштарына арнап, жакшы ой-тилек менен Алладан бакубатчылыкты, молчулукту, жергебизге тынчтыкты жана бейпилчиликти сурай турган чак.
Орозо адамзатын тазаланууга, жаман адаттардан арылууга жана күтүүсүз ар кандай кыйын кырдаалдарда сабырдуулукка үйрөтөт.
Өткөн жылдагы кандуу бийликтин алмашуусу менен биз жаңы коомду курууга бел байлаган өткөөл мезгилдеги Президент, Өкмөт жана Парламент диндин эркиндигине кепилдик берген беренелерди жаңы Башкы мыйзамга жаздык. Бул баарыбыздын ишенимибизди арттырып, өлкөбүзгө туруктуулуктун, экономикалык өнүгүүнүн сересине чыгууга көмөк берет.
Биз ушул айда өткөн жылдагы окуялардагы улуттар ортосундагы түшүнбөстүктөрдү, ичте калган арман менен күйүттү унутуп, жаңы жашоого кол кармашып бирге баралы. Өкүттүн аягы жаман. Биз ичке кек сактабай, өткөндөгү араздашууларды унутуп, жаркын жашоого ишенимдүү кадам коюп, ушул Рамазан айында чогуу даам сызуу менен кемчиликтерибизди кечиришели. Кыргызстаныбыздын келечеги ар бирибиздин жасаган жакшы ишибизге жараша өнүгөөрүн эч качан эстен чыгарбайлы.
Рамазан айында Кыргызстаныбызды биримдиктин куту даарып, жергебиз бардык жаман илдеттерден, бөөдө кырсыктардан алыс болсун деп аруу тилек кылалы. Жалпыңыздарды Жараткан өзү колдоп, туткан орозоңуздар кабыл болсун!
кыргыз тилиндеги гезит "Форум"
email • архив • редакция
- 2000-жылы бир Өмүрбегимди мамлекеттик тил кулаткан,
бир Өмүрбегимди мамлекеттик машина кулатты.
Эмдигиси эмне болор экен?..
Энергетика министрине көз салып койгула…
ЖЕКЕ КЫЗЫКЧЫЛЫКТАР КАГЫЛЫШЫ ШАЙЛООГО ДАЯР
"бармак басты көз кысты"
Атамбаев бригадир болсо, башкаларыбыз канттик?!
күнөөлүү делген Алтынбек Итибаевдин агасы:
"Өзү ЖКнын депутаты болсо антип ойду-тоону сүйлөп отурганы туура эмес…"
Бишкек шаарын Манас шаары деп өзгөртүүгө көз карашыңыз?
Айбек менен Арсен 4-орунда…